**DĖL SUTIKIMO PERIMTI VALSTYBĖS TURTĄ VALDYTI, NAUDOTI IR DISPONUOTI JUO PATIKĖJIMO TEISE**

2021 m. birželio 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 7 straipsnio 24, 25, 26, 28 punktais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 11 straipsnio 1 dalies 2 punktu ir atsižvelgdama į Nacionalinės žemės tarnybos prie Žemės ūkio ministerijos 2021 m. gegužės 24 d. raštą Nr. 1SD-1059-(5.57E) „Dėl siūlymo perimti pripažintą netinkamu (negalimu) naudoti Nacionalinėje žemės tarnyboje prie Žemės ūkio ministerijos valstybės turtą“, Rokiškio rajono savivaldybės taryba nusprendžia:

1. Sutikti perimti valdyti, naudoti ir disponuoti patikėjimo teise valstybei nuosavybės teise priklausantį ir šiuo metu Nacionalinės žemės tarnybos prie Žemės ūkio ministerijos patikėjimo teise valdomą materialųjį turtą perduotai valstybinei (valstybės perduotai savivaldybei) funkcijai (žemės ūkio valdų ir ūkininkų ūkių registravimui; žemės ūkio naudmenų ir pasėlių deklaravimo darbų administravimui; stichinių meteorologinių reiškinių, gyvūnų užkrečiamųjų ligų likvidavimo ir priežiūros programų įgyvendinimui, medžiojamųjų gyvūnų ir griežtai saugomų rūšių laukinių gyvūnų žemės ūkiui padarytos žalos ir nuostolių nustatymui; traktorių, savaeigių ir žemės ūkio mašinų bei jų priekabų registravimas ir techninė priežiūrai) įgyvendinti:

|  |  |  |  |
| --- | --- | --- | --- |
| Eil. Nr. | Turto pavadinimas | Vnt. | Bendra turto įsigijimo vertė, 2021 m. gegužės 31 d., Eur |
| 1 | Roletai „Besta“ plastikiniam langui | 42 | 1380,00 |
| 2 | Oro kondicionierius (sieninis) 2,6 kW „Ballu BSWI-09HN1/EU Inverter“ | 10 | 4598,00 |
|  |  | 52 | 5978,00 |

1. Įgalioti Rokiškio rajono savivaldybės administracijos direktorių, jo nesant – Rokiškio rajono savivaldybės administracijos direktoriaus pavaduotoją, pasirašyti sprendimo 1 punkte nurodyto turto priėmimo ir perdavimo aktą.
2. Sprendimą skelbti savivaldybės interneto svetainėje [www.rokiskis.lt](http://www.rokiskis.lt) ir Teisės aktų registre.

Sprendimas (potvarkis, įsakymas) per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu: Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Kristina Tūskienė

Rokiškio rajono savivaldybės tarybai

**SPRENDIMO PROJEKTO „DĖL SUTIKIMO PERIMTI VALSTYBĖS TURTĄ VALDYTI, NAUDOTI IR DISPONUOTI JUO PATIKĖJIMO TEISE“**

**AIŠKINAMASIS RAŠTAS**

2021 m. birželio 8 d.

Rokiškis

**Parengto sprendimo projekto tikslai ir uždaviniai.**

Sutikti perimti valdyti, naudoti ir disponuoti patikėjimo teise perduodamą materialųjį turtą valstybinei (valstybės perduotai savivaldybei) funkcijai įgyvendinti.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymo 7 straipsnio 24, 25, 26, 28 punktai, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 11 straipsnio 1 dalies 2 punktas.

**Sprendimo projekto esmė.**

Vadovaujantis Lietuvos Respublikos valstybės ir savivaldybių turto valdymo naudojimo ir disponavimo juo įstatymo (toliau – Įstatymas) 11 straipsnio 1 dalies 2 punktu, savivaldybė turtą perimti patikėjimo teise gali, kai jis yra reikalingas valstybinėms (valstybės perduotoms savivaldybėms) funkcijoms įgyvendinti.

Nacionalinė žemės tarnyba prie Žemės ūkio ministerijos 2021 m. gegužės 24 d. raštu Nr. 1SD-1059-(5.57E) „Dėl siūlymo perimti pripažintą netinkamu (negalimu) naudoti Nacionalinėje žemės tarnyboje prie Žemės ūkio ministerijos valstybės turtą“ siūlo perimti patikėjimo teise valstybės turtą valstybinėms (valstybės perduotoms savivaldybėms) funkcijoms (žemės ūkio valdų ir ūkininkų ūkių registravimui; žemės ūkio naudmenų ir pasėlių deklaravimo darbų administravimui; stichinių meteorologinių reiškinių, gyvūnų užkrečiamųjų ligų likvidavimo ir priežiūros programų įgyvendinimui, medžiojamųjų gyvūnų ir griežtai saugomų rūšių laukinių gyvūnų žemės ūkiui padarytos žalos ir nuostolių nustatymui; traktorių, savaeigių ir žemės ūkio mašinų bei jų priekabų registravimas ir techninė priežiūrai) įgyvendinti.

Siūlome sutikti perimti valdyti, naudoti ir disponuoti patikėjimo teise perduodamą materialųjį turtą, kuris užtikrins tinkamas, nekenksmingas sveikatai sąlygas darbuotojams atlikti pavestas valstybines funkcijas.

Pažymėtina, kad Nacionalinės žemės tarnybos prie Žemės ūkio ministerijos Rokiškio skyrius nuo 2010-09-29 iki 2020-12-31 panaudos pagrindais naudojosi savivaldybei nuosavybės teise priklausančiomis administracinėmis patalpomis, esančiomis Respublikos g. 94, Rokiškyje. Sprendimo projekte nurodytas turtas yra sumontuotas Nacionalinės žemės tarybos naudotose patalpose, jo išmontavimas yra netikslingas ir ekonomiškai nenaudingas, nes roletai yra pritaikyti pagal konkrečius langų išmatavimus, o kondicionierių įrangos dalis yra sumontuota ant 9 aukštų pastato stogo, kurios išmontavimo ir nukėlimo kaštai yra didesni nei pačių kondicionierių vertė.

**Galimos pasekmės, priėmus siūlomą tarybos sprendimo projektą:**

**teigiamos** – bus užtikrinamos saugios ir sveikatai nekenksmingos darbo sąlygos darbuotojams įgyvendinantiems valstybės pavestas funkcijas;

**neigiamos** – nebus.

**Kokia sprendimo nauda Rokiškio rajono gyventojams.**

Nebus.

**Finansavimo šaltiniai ir lėšų poreikis**.

Nenumatoma.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Turto valdymo ir ūkio skyriaus vedėjos pavaduotoja | Kristina Tūskienė |